**Hrvatska gospodarska komora - Županijska komora Karlovac**

Objavljuje

**JAVNI POZIV**

za ulazak u

**Razvojni centar Županijske komore Karlovac za poduzetnike – početnike**

Hrvatska gospodarska komora sudionik je provedbe nacionalne Strategije razvoja poduzetništva u Republici Hrvatskoj čije aktivnosti utječu na poslovanje subjekata malog gospodarstva kroz pružanje potpore subjektima gospodarstva na lokalnoj i regionalnoj razini.

Opći cilj Strategije je povećanje konkurentnosti malog gospodarstva u Republici Hrvatskoj, a realizirat će se kroz pet strateških ciljeva, od kojih jedan „Promocija poduzetništva“ sadržava:

- pružanje potpore osnivanju novih poduzeća, rast broja aktivnih poduzeća te jačanje poduzetničkih potpornih institucija kako bi se pridonijelo ravnomjernijem i uravnoteženom razvoju hrvatskih regija.

Sukladno navedenom u Hrvatskoj gospodarskoj komori - Županijskoj komori Karlovac pokreće se poduzetnički inkubator za poduzetnike početnike.

**Predmet Javnog poziva** je davanje na korištenje opremljenih uredskih prostora u Županijskoj komori Karlovac poduzetnicima početnicima.

**Zahtjev** za ulazak u Razvojni centar mogu podnijeti poduzetnici – početnici koji:

* su unatrag jedne godine osnovali svoje prvo trgovačko društvo (d.o.o., j.d.o.o., d.d. i sl.)
* imaju većinski udio u tvrtki te su u istoj zaposleni
* imaju sjedište tvrtke na području Karlovačke županije
* posjeduju uredan bonitet – Bon 2

**Prioritet** za ulazak u Razvojni centar imati će podnositelji koji zadovoljavaju jedan ili više od slijedećih kriterija:

* obavljaju djelatnost s osloncem na informatiku i visoke tehnologije
* razvijaju novi proizvod temeljen na znanju i inovaciji
* pretežito su orijentirani na strana tržišta, odnosno supstituciju uvoza
* zapošljavaju visokoobrazovani kadar

Razvojni centar omogućuje vrijeme inkubacije tvrtke od **tri godine**.

Na raspolaganju je **nekoliko poslovnih prostora namijenjenih uredskom poslovanju** u zgradi HGK Županijske komore Karlovac, Kralja Tomislava 19b, Karlovac, raznih veličina, od 12 m2 do 23 m2.

**Cijena** najma uredskih prostora po četvornom metru, s uračunatim režijama, iznosi 60,00 kuna, a postotak plaćanja po godinama inkubacije je sljedeći: prve godine oslobođeno plaćanja (0%), druge godine 50%, treće godine 100%.

|  |  |
| --- | --- |
| Godina | Cijena / m2 / mjesečno (uključene režije) |
| 1. godina
 | 0,00 kn |
| 1. godina
 | 30,00 kn |
| 1. godina
 | 60,00 kn |

**Ostale beneficije** za poduzetnike-stanare Razvojnog centra Karlovac su:

* besplatno korištenje dvorana za sastanke s pripadajućom opremom, u dogovoru sa ŽK Karlovac
* besplatno korištenje interneta za osnovno uredsko poslovanje
* savjetodavna i organizacijska pomoć uz mentorstvo od strane HGK ŽK Karlovac
* predstavljanje korisnika na portalu ŽK Karlovac
* ostale usluge i pomoć u dogovoru s pružateljem usluge smještaja

**Podnositelji** **zahtjeva dužni su dostaviti:**

* popunjeni obrazac Zahtjeva
* dokaz o registraciji
* poslovni plan tvrtke

Obrazac Zahtjeva može se podići u HGK Županijskoj komori Karlovac, Kralja Tomislava 19b, 47000 Karlovac ili na web stranici Hrvatske gospodarske komore u rubrici Županijske komore – Karlovac.

Zahtjevi se primaju do popune prostora u Razvojnom centru Karlovac.

Zahtjevi se dostavljaju u zatvorenoj omotnici na adresu: HGK Županijska komora Karlovac, Kralja Tomislava 19b, 47000 Karlovac, s naznakom: „**Javni poziv – Razvojni centar Županijske komore Karlovac za poduzetnike – početnike“.**

Dodatne informacije mogu se dobiti u HGK Županijskoj komori Karlovac na tel. 612-111 ili na e-mail: hgkka@hgk.hr

Klasa: 372-03/16-02/21

Ur. broj: 311-23/01-16-01

Karlovac, 04. 10. 2016.